
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ Π ΡΩΤΟ Αρ. Φύλλου 167 

5 Ιουλίου 2005 


ΝΟΜΟΣ ΥΠΆΡΙΘ. 3366 

Έφεδροί υψηλής ετοιμότητας (ΕΦ.Υ.ΕΣ.) καί άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

Γενικές διατάξεις 

Οι Έφεδροι Υψηλής Ετοιμότητας (ΕΦ.Υ.ΕΣ.) αποτελούν 
μαζί με τον ενεργό στρατό, την εθνοφυλακή και την εφε¬ 
δρεία, συστατικό στοιχείο του Στρατού Ξηρός (Σ.Ξ.) που: 

α. Αποσκοπεί στη στενότερη σύνδεση και ενεργό συμ¬ 
μετοχή μεγάλου αριθμού πολιτών των παραμεθόριων πε¬ 
ριοχών με τον αμυντικό μηχανισμό της χώρας. 

β. Συμβάλλει στην αύξηση της ειρηνικής δύναμης των 
Μονάδων των παραμεθόριων περιοχών, καλούμενο προς 
τούτο υπό τα όπλα για ορισμένη διάρκεια κάθε χρόνο. 

γ. Σε περίοδο κρίσης καλείται υπό τα όπλα και συμμετέ¬ 
χει από τα αρχικά στάδια στην κινητοποίηση και την εκτέ¬ 
λεση της αποστολής των Μονάδων, στις οποίες ανήκει. 

Άρθρο 2 

Προσόντα των ΕΦ.Υ.ΕΣ. 

Οι ΕΦ.Υ.ΕΣ. πρέπει: 

α. Να είναι Έλληνες πολίτες. 

β. Να έχουν εκπληρώσει τις στρατιωτικές τους υποχρε¬ 
ώσεις ή να είναι πρώην επαγγελματίες στρατιωτικοί που 
αφυπηρέτησαν για οποιονδήποτε λόγο, πλην των απο- 
πεμφθέντων για πειθαρχικά παραπτώματα ή ποινικά αδι¬ 
κήματα ή για λόγους υγείας. 

γ. Να είναι ικανοί κατηγορίας πρώτης (1/1) ή δεύτερης 
(1/2), σύμφωνα με τις διατάξεις που ισχύουν για την εξέ¬ 
ταση της σωματικής ικανότητας των στρατευσίμων. 

δ. Να έχουν ηλικία μέχρι τριάντα πέντε (35) ετών όσοι 
συμμετέχουν ως οπλίτες και μέχρι σαράντα (40) ετών 
όσοι συμμετέχουν ως Αξιωματικοί και Ανθυπασπιστές. 

ε. Να κατοικούν μόνιμα σε παραμεθόριες περιοχές στις 
οποίες θα τοποθετηθούν. 

στ. Να μην έχουν καταδικασθεί αμετάκλητα για κακούρ¬ 
γημα και σε οποιαδήποτε ποινή για κλοπή, απάτη, υπεξαί¬ 
ρεση (κοινή ή στην υπηρεσία), εκβίαση, πλαστογραφία, 
ψευδή βεβαίωση, ψευδορκία, ψευδή ανώμοτη κατάθεση, 
δωροδοκία, καταπίεση, απιστία περί την υπηρεσία, ψευδή 
καταμήνυση, συκοφαντική δυσφήμιση, παράβαση καθή¬ 


κοντος, ανυποταξία, λιποταξία, για οποιοδήποτε έγκλημα 
κατά της γενετήσιας ελευθερίας ή οικονομικής εκμετάλ¬ 
λευσης της γενετήσιας ζωής ή για παράβαση της νομο¬ 
θεσίας για τα ναρκωτικά ή για λαθρεμπορία όπλων ή πυ- 
ρομαχικών, καθώς και για παραβίαση του νόμου για τα τυ¬ 
χερά παιχνίδια. 

ζ. Να μην έχουν στερηθεί τα πολιτικά τους δικαιώματα 
με αμετάκλητη απόφαση. 

η. Να μην έχουν εκπέσει του βαθμού τους ή υποβιβα- 
σθεί όταν υπηρετούσαν στις Ένοπλες Δυνάμεις με οποια¬ 
δήποτε ιδιότητα. 

θ. Να μην διατελούν σε σχέση παροχής υπηρεσιών 
προς οποιοδήποτε φυσικό ή νομικό πρόσωπο του ιδιωτι¬ 
κού ή του δημόσιου τομέα κατά τα χρονικά διαστήματα 
που τελούν υπό τα όπλα. Προς τούτο υποβάλλουν υπεύ¬ 
θυνη δήλωση του άρθρου 8 του ν. 1599/1986. 

Άρθρο 3 

Ένταξη των ΕΦ.Υ.ΕΣ. στο θεσμό 

Οι ΕΦ.Υ.ΕΣ.: 

α. Εντάσσονται στο θεσμό εθελοντικά υπογράφοντας 
προς τούτο σχετική σύμβαση τριετούς διάρκειας. 

β. Με τη λήξη της σύμβασής τους δύνανται να την ανα¬ 
νεώσουν κατόπιν εγκρίσεως του Γενικού Επιτελείου 
Στρατού μέχρι τη συμπλήρωση του καθοριζόμενου στην 
παράγραφο δ'του άρθρου 2 ορίου ηλικίας τους. 

γ. Με την ένταξη στην πιλοτική εφαρμογή του θεσμού 
υπογράφουν σύμβαση ετήσιας διάρκειας με δυνατότητα, 
κατά προτεραιότητα, ανανέωσής της σύμφωνα με τα 
προβλεπόμενα στην προηγούμενη παράγραφο. 

Άρθρο 4 

Πρόσληψη ΕΦ.Υ.ΕΣ. 

1. Η πρόσληψητων Εφέδρων Υψηλής Ετοιμότητας γίνεται 
ύστερα από σχετική προκήρυξη, που εκδίδεται από τον 
Υπουργό Εθνικής Άμυνας (Υ.ΕΘ.Α.), μετά από εισήγηση του 
Γενικού Επιτελείου Στρατού. Με την προκήρυξη καθορίζο¬ 
νται οι περιοχές στις οποίες πρέπει να κατοικούν μόνιμα οι 
υποψήφιοι, τα υποβλητέα δικαιολογητικά, ο χρόνος υποβο¬ 
λής τους, ο τρόπος υγειονομικής εξέτασης των υποψηφίων, 
η συγκρότηση των εξεταστικών επιτροπών και ο τρόπος κύ¬ 
ρωσης των πινάκων που περιλαμβάνουν τους επιλεγέντες. 

2. Κριτήρια επιλογής των ΕΦ.Υ.ΕΣ είναι: η ηλικία, η οι¬ 
κογενειακή κατάσταση, η ειδικότητα με την οποία υπηρέ¬ 
τησαν, καθώς και ο χρόνος απολύσεως από τις Ένοπλες 

Δυνάμεις. Με απόφαση του Υπουργού Εθνικής Άμυνας, 
που εκδίδεται μετά από γνωμοδότηση του Ανώτατου 
Στρατιωτικού Συμβουλίου (Α.Σ.Σ.), εξειδικεύονται τα κρι¬ 
τήρια και καθορίζονται η διαδικασία και οι λοιπές λεπτο¬ 
μέρειες επιλογής των υποψηφίων ΕΦ.Υ.ΕΣ. 

Άρθρο 5 

Κατάταξη των ΕΦ.Υ.ΕΣ. 

1. Κατά την πιλοτική εφαρμογή του θεσμού το έτος 
2005 ο αριθμός των ΕΦ.Υ.ΕΣ. που θα προσληφθούν ορί¬ 
ζεται στους χίλιους εκατό (1.100) και κατά το έτος 2006 
ορίζεται στους δύο χιλιάδες διακόσιους (2.200). Από το 
έτος 2007 και έπειτα ο αριθμός των ΕΦ.Υ.ΕΣ. που θα κα¬ 
τατάσσονται κάθε χρόνο θα καθορίζεται με κοινή απόφα¬ 
ση των Υπουργών Εθνικής Άμυνας και Οικονομίας και Οι¬ 
κονομικών, που θα εκδίδεται μετά από εισήγηση του Ανω- 
τάτου Στρατιωτικού Συμβουλίου. Σε κάθε περίπτωση οι 
συνολικές θέσεις των ΕΦ.Υ.ΕΣ. για τις ανάγκες του 
Υπουργείου Εθνικής Άμυνας δεν μπορούν να υπερβούν 
τον αριθμό των τριάντα χιλιάδων (30.000). 

2. Ο αριθμός των κατατασσόμενων κατ’ έτος ΕΦ.Υ.ΕΣ. 
είναι ανάλογος με τις ανάγκες του Σ.Ξ. 

3. Οι ΕΦ.Υ.ΕΣ. κατατάσσονται με την ειδικότητα με την 
οποία απολύθηκαν από τις τάξεις του Στρατού και σε Μο¬ 
νάδα -Ανεξάρτητη Υπομονάδατου Όπλου ήτου Σώματος 
στο οποίο ανήκαν όταν υπηρετούσαν στο Σ.Ξ., ως προ¬ 
σωπικό θητείας ή ως επαγγελματίες στρατιωτικοί. Σε 
εξαιρετικές περιπτώσεις και μετά από σχετική αιτιολόγη¬ 
ση είναι δυνατόν να καταταγούν σε Μονάδα - Ανεξάρτητη 
Υπομονάδα άλλου Όπλου ή Σώματος. 

Άρθρο 6 

Αύσητης σύμβασης 

Η διάρκεια της υποχρέωσης παραμονής των ΕΦ.Υ.ΕΣ. 
περιορίζεται και η σύμβαση λύεται στις ακόλουθες περι¬ 
πτώσεις: 

α. Εάν συμπληρώσουν το καθορισμένο όριο ηλικίας. 

β. Εάν αποκτήσουν δημοσιοϋπαλληλική ιδιότητα. 

γ. Εάν εγκατασταθούν μόνιμα έξω από το νομό της Μο¬ 
νάδας - Ανεξάρτητης Υπηρεσίας, στην οποία ανήκουν. 

Άρθρο 7 

Πρόσκληση των ΕΦ.Υ.ΕΣ. υπό τα όπλα 

1. Οι ΕΦ.Υ.ΕΣ. καλούνται κάθε χρόνο για εκπαίδευση και 
αύξηση της ειρηνικής δύναμης των Μονάδων - Ανεξάρτη¬ 
των Υπομονάδων στις οποίες ανήκουν, για χρονικό διά¬ 
στημα ενός (1) έως τεσσάρων (4) μηνών, σε μία ή το πολύ 
δύο περιόδους, με βάση ετήσιο προγραμματισμό που εκ- 
δίδεται από το Γ.Ε.Σ. 

2. Σε περίοδο κρίσεως οι ΕΦ.Υ.ΕΣ. καλούνται υπό τα 
όπλα, χωρίς να ακολουθούνται οι διαδικασίες του Εθνικού 
Συστήματος Συναγερμού και ανεξάρτητα από τυχόν 
προηγηθείσες προσκλήσεις στη διάρκεια του ίδιου έτους. 

3. Καλούμενοι υπό τα όπλα: 

α. Εντάσσονται σε Υπομονάδες ή Τμήματα ενεργών Μο¬ 
νάδων - Ανεξάρτητων Υπομονάδων ή 

β. Συγκροτούν καθ’ ολοκληρίαν Υπομονάδες ή Τμήμα¬ 
τα, στα πλαίσια ημιενεργών Μονάδων. 

4. Αποκλείεται η ένταξη των ΕΦ.Υ.ΕΣ. σε επιτελεία Σχη¬ 
ματισμών - Συγκροτημάτων και σε Υπηρεσίες του Σ.Ξ. 

Άρθρο 8 

Νομικό καθεστώς των ΕΦ.Υ.ΕΣ. 

1. Όταν οι ΕΦ.Υ.ΕΣ. τελούν υπό τα όπλα διέπονται από 


το νομικό καθεστώς που ισχύει για τους ομοιόβαθμους 
αυτών επαγγελματίες στρατιωτικούς. 

2. Όταν βρίσκονται εκτός Στρατεύματος, ενώ ανήκουν 
στο θεσμό: 

α. Δεν θεωρούνται στρατιωτικοί, υποχρεούνται, όμως, 
να τελούν σε υψηλή ετοιμότητα για παρουσίαση στη Μο¬ 
νάδα - Ανεξάρτητη Υπομονάδα τους όταν κληθούν. 

β. Οφείλουν να ενημερώσουν άμεσα τη Μονάδα τους σε 
περίπτωση που αποκτήσουντη δημοσιοϋπαλληλική ιδιότητα 
ή όταν αλλάξουν διεύθυνση κατοικίας ή τόπο διαμονής. 

γ. Εάν, καλούμενοι υπό τα όπλα, δεν παρουσιασθούν 
έγκαιρα στη Μονάδα τους, κηρύσσονται ανυπότακτοι και 
λύεται αυτοδίκαια η σύμβασή τους. 

Άρθρο 9 

Αποδοχές των ΕΦ.Υ.ΕΣ. 

1. Οι ΕΦ.Υ.ΕΣ. την περίοδο που καλούνται υπό τα όπλα 
έχουν αποδοχές ίδιες με τους ομοιόβαθμους αυτών 
επαγγελματίες στρατιωτικούς, πληντου επιδόματος χρό¬ 
νου υπηρεσίαςτο οποίο δενχορηγείται αρχικά. Οιπερί μι- 
σθολογικών προαγωγών διατάξεις του στρατιωτικού 
προσωπικού δεν έχουν εφαρμογή στους ΕΦ.Υ.ΕΣ. 

2. Μετά τη συμπλήρωση ενός (1) έτους πραγματικής 
υπηρεσίας υπό τα όπλα, χορηγείται στους ΕΦ.Υ.ΕΣ. επί¬ 
δομα χρόνου υπηρεσίας, σύμφωνα με τις διατάξεις του 
άρθρου 51 του ν. 3205/2003, όπως εκάστοτε ισχύει. Για 
τον υπολογισμό της προϋπηρεσίας τους λαμβάνεται υπό¬ 
ψη αποκλειστικά και μόνο ο χρόνος πραγματικής παρα- 
σχεθείσας υπηρεσίας υπό τα όπλα. 

3. Οι ΕΦ.Υ.ΕΣ. λαμβάνουν επίδομα εορτών (Χριστου¬ 
γέννων και Πάσχα), με βάση το χρόνο παραμονής τους 
υπό τα όπλα κατά το αντίστοιχο έτος. 

Άρθρο 10 

Λοιπές απολαβές των ΕΦ.Υ.ΕΣ. 

1. Οι ΕΦ.Υ.ΕΣ. δύνανται να προαχθούν μέχρι δύο βαθ¬ 
μούς σε σχέση με το βαθμό που είχαν όταν απολύθηκαν ή 
αφυπηρέτησαν από τις Ένοπλες Δυνάμεις. Οι προϋποθέ¬ 
σεις προαγωγής τους καθορίζονται με σχετική απόφαση 
του Υπουργού Εθνικής Άμυνας. 

2. Γιατηνπερίοδο που τελούν υπό τα όπλα, στους ΕΦ.Υ.ΕΣ. 
χορηγείται δωρεάν πλήρης στολή εκστρατείας, η οποία απο¬ 
τελεί και τη μόνη προβλεπόμενη γι’ αυτούς στολή. 

3. Όταν παραμένουν στην υπηρεσία για οποιονδήποτε 
λόγο πέραν του προγράμματος ωρών υπηρεσίας και εκ- 
παιδεύσεως, καθώς και στη διάρκεια ασκήσεων, παρέχε¬ 
ται σε αυτούς δωρεάν σίτιση και κατάλυμα. 

4. Κατάτηνπαραμονή τους στο θεσμό έχουν είσοδο στα 
Στρατιωτικά Πρατήρια. Οι από αυτούς Αξιωματικοί και Αν- 
θυπασπιστές έχουν είσοδο και στις Στρατιωτικές Λέσχες. 

5. Στη χρονική περίοδο που τελούν υπό τα όπλα, παρέ¬ 
χεται στους ΕΦ.Υ.ΕΣ. υγειονομική περίθαλψη στις αντί¬ 
στοιχες υπηρεσίες του Σ.Ξ. και στα στρατιωτικά νοσοκο¬ 
μεία. Τα προστατευόμενα μέλη εξακολουθούν να καλύ¬ 
πτονται από τους οικείους ασφαλιστικούς φορείς. 

6. Σε περίπτωση θανάτου ΕΦ.Υ.ΕΣ. ή τραυματισμού του 
που προκαλεί αναπηρία 67% και άνω, ενώ τελεί υπό τα 
όπλα, παρέχεται στους οικείους του ό,τι προβλέπεται και 
για τους ομοιοβάθμουςτου επαγγελματίες στρατιωτικούς, 
εκτός από τη σύνταξη και τις λοιπές παροχές που δικαιού¬ 
νται από τους ασφαλιστικούς φορείς του παθόντος. 

Άρθρο 11 

Καθήκοντα, υποχρεώσεις και εκπαίδευση των ΕΦ.Υ.ΕΣ. 

1. Οι ΕΦ.Υ.ΕΣ. καλούμενοι υπό τα όπλα: 

α. Αναλαμβάνουν καθήκοντα όμοια με αυτά των ομοιο- 
βάθμων τους επαγγελματιών στρατιωτικών. 

β. Συμμετέχουν σε όλες τις δραστηριότητες της Μονά¬ 
δας - Ανεξάρτητης Υπομονάδας τους, ιδίως στην εσωτε¬ 
ρική λειτουργία, την ασφάλεια, την επιχειρησιακή ετοιμό¬ 
τητα και την πολεμική αποστολή. 

γ. Παρακολουθούν την εκπαίδευση της Μονάδας τους 
από κοινού με την ενεργό δύναμη αυτής ή ξεχωριστά, 
ανάλογα με το είδος της εκπαίδευσης. 

2. Ορισμένος αριθμός από τους ΕΦ.Υ.ΕΣ. αποκτά και 
δεύτερη ειδικότητα, μετά από σχετική εκπαίδευση. 

Άρθρο 12 

Ποινές που επιβάλλονται στους ΕΦ.Υ.ΕΣ. 

1. Για πειθαρχικά παραπτώματα στα οποία υποπίπτουν οι 
ΕΦ.Υ. ΕΣ. τηνπερίοδο που τελούν υπό τα όπλα, επιβάλλονται 
σε αυτούς πειθαρχικές ποινές ίδιες με τις επιβαλλόμενες 
στους ομοιοβάθμουςτους επαγγελματίες στρατιωτικούς. 

2. Κάθε πειθαρχική ποινή που επιβάλλεται στους 
ΕΦ.Υ.ΕΣ. συνεπάγεται και την παρακράτηση μέρους των 
αποδοχών τους, κατά τα οριζόμενα με απόφαση του 
Υπουργού Εθνικής Άμυνας. 

3. Για σοβαρότερα πειθαρχικά παραπτώματα ή για τα 
ποινικά αδικήματα που αναφέρονται στην περίπτωση στ' 
του άρθρου 2, οι ΕΦ.Υ.ΕΣ. αποπέμπονται από το θεσμό, 
μετά από γνώμη υπηρεσιακού συμβουλίου, η συγκρότη¬ 
ση του οποίου καθορίζεται με απόφαση του Υπουργού 
Εθνικής Άμυνας. 

Άρθρο 13 

Απώλεια της ιδιότητας του ΕΦ.Υ.ΕΣ. 

1. Η απώλεια της ιδιότητας του ΕΦ.Υ.ΕΣ. επέρχεται στις 
ακόλουθες περιπτώσεις: 

α. στις περιπτώσεις α', β' και γ' του άρθρου 6, 
β. στην περίπτωση της παραγράφου 3 του άρθρου 12, 
γ. εάν κριθούν ακατάλληλοι για λόγους υγείας, μετά από 
γνωμάτευση της αρμόδιας επιτροπής απαλλαγών του Σ.Ξ. 

δ. στις περιπτώσεις απώλειας της ελληνικής ιθαγένει¬ 
ας, καταδίκης για κάποιο από τα αδικήματα του άρθρου 2 
στ', απώλειας των πολιτικών τους δικαιωμάτων, καθώς και 
σε περίπτωση σύναψης σύμβασης παροχής υπηρεσιών 
ενώ τελούν υπό τα όπλα. 

2. Σε εξαιρετικές περιπτώσεις, ύστερα από αίτημα 
ΕΦ.Υ.ΕΣ., είναι δυνατή η αποχώρηση από το θεσμό πριν από 
τη λήξη της σύμβασής του, μετά από πρόταση αρμόδιου 
συμβουλίου του Σ.Ξ. και απόφαση του Αρχηγού του Γ.Ε.Σ. 

Άρθρο 14 

Ασφάλιση - Συνταξιοδότηση των ΕΦ.Υ.ΕΣ. 

1. Οι ΕΦ.Υ.ΕΣ., για το χρονικό διάστημα που τελούν υπό 
τα όπλα, εξακολουθούν να ασφαλίζονται στο φορέα 
ασφάλισης στον οποίο ήταν ασφαλισμένοι πριν από την 
ένταξή τους στο θεσμό. Οι ΕΦ.Υ.ΕΣ., οι οποίοι δεν έχουν 
ασφαλιστεί σε κανέναν ασφαλιστικό οργανισμό, ασφαλί¬ 
ζονται υποχρεωτικά στο I. Κ.Α.-Ε.Τ.Α. Μ. και στο Ε.Τ.Ε.Α. Μ. 
για όσο χρονικό διάστημα τελούν υπό τα όπλα. 

2. Για την περίοδο που οι ΕΦ.Υ. ΕΣ. τελούν υπό τα όπλα, 
το σύνολο των ασφαλιστικών εισφορών (εργοδότη και 
ασφαλισμένου) παρακρατείται από τη στρατιωτική υπη¬ 
ρεσία και αποδίδεται στους δικαιούχους ασφαλιστικούς 
φορείς. Με κοινή απόφαση των Υπουργών Εθνικής Άμυ¬ 


νας και Απασχόλησης και Κοινωνικής Προστασίας ρυθμί¬ 
ζεται ο χρόνος και ο τρόπος απόδοσης των εισφορών, κα¬ 
θώς και κάθε σχετική λεπτομέρεια. 

3. Την περίοδο που οι ΕΦ.Υ.ΕΣ. τελούν υπό τα όπλα δεν 
θεωρούνται άνεργοι και δεν μπορούν να ενταχθούν σε τα¬ 
μείο ανεργίας, εάν δε ήταν ενταγμένοι, διακόπτεται η 
ένταξή τους για ολόκληρη την περίοδο αυτή. 

4. Από τη στρατιωτική υπηρεσία και τα ταμεία ασφάλι¬ 
σης των στρατιωτικών, οι ΕΦ.Υ.ΕΣ. λαμβάνουν μόνον τις 
οικονομικές και λοιπές απολαβές που αναφέρονται στα 
άρθρα 9 και 10. Τα λοιπά ασφαλιστικά τους δικαιώματα οι 
ΕΦ.Υ.ΕΣ. και οι οικείοι τους τα ασκούν έναντι του ασφαλι¬ 
στικού τους φορέα. 

5. Με την αποχώρηση ή την αποπομπή των ΕΦ.Υ.ΕΣ. 
από το θεσμό, για οποιονδήποτε λόγο, δεν δικαιούνται 
αποζημίωσης απάτη στρατιωτική υπηρεσία. 

Άρθρο 15 

Εφαρμογή του θεσμού των ΕΦ.Υ.ΕΣ. 

1. Ο θεσμός των ΕΦ.Υ.ΕΣ. θα εφαρμοσθεί αρχικά, για 
ένα (1) χρόνο πιλοτικά, ενώ στη συνέχεια θα καθιερωθεί 
στην οριστική του μορφή. 

2. Οι περιοχές στις οποίες θα εφαρμοσθεί πιλοτικά αλ¬ 
λά και στην οριστική του μορφή ο θεσμός καθορίζονται με 
απόφαση του Υπουργού Εθνικής Άμυνας. 

Άρθρο 16 

Θέση των ΕΦ.Υ.ΕΣ. στο Σ.Ξ. 

1. Μετην ένταξη στο θεσμό, οι ΕΦ.Υ.ΕΣ. που ανήκουν στην 
εθνοφυλακή ή στην εφεδρεία διαγράφονται από αυτές. 

2. Από πλευράς αρχαιότητας, οι ΕΦ.Υ.ΕΣ. έπονταιτων 
ομοιοβάθμων τους επαγγελματιών στρατιωτικών και 
προηγούνται των ομοιοβάθμων τους στρατιωτικών θητεί¬ 
ας και των εφέδρων. 

Άρθρο 17 

Η προθεσμία του εδαφίου β' της παραγράφου 16 του 
άρθρου 31 του ν. 3187/2003 (ΦΕΚ233 Α') «Ανώτατα Στρα¬ 
τιωτικά Εκπαιδευτικά Ιδρύματα» παρατείνεται μέχρι την 
31η Αυγούστου 2007. 

Άρθρο 18 
Έναρξη ισχύος 

Η ισχύς του νόμου αυτού αρχίζει από τη δημοσίευσή 
του στην Εφημερίδα της Κυβερνήσεως. 

Παραγγέλλομετη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως Νόμου 
του Κράτους. 

Αθήνα, 30 Ιουνίου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 


ΟΙ ΥΠΟΥΡΓΟΙ 


ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Γ. ΑΛΟΓΟΣΚΟΥΦΗΣ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Μ. ΓΙΑΝΝΑΚΟΥ 


ΕΘΝΙΚΗΣ ΑΜΥΝΑΣ 

ΣΠ. ΣΠΗΛΙΩΤΟΠΟΥΛΟΣ 

ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Π. ΠΑΝΑΓΙΩΤΟΠΟΥΛΟΣ 


Θεωρήθηκε και τέθηκε η Μεγάλη Σφραγίδα του Κράτους. 
Αθήνα, 4 Ιουλίου 2005 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Α.ΠΑΠΑΛΗ ΓΟΥΡΑΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 
ΗΛΕΚΤΡΟΝΙΚΗ ΔΙΕΥΘΥΝΣΗ: ή«ρ: νννννν.βΐ.ςι- 


ΡΑΧ 210 52 21 004 

Θ-ΙΤΊ3Μ: \Λ/θ5ΓΠ35ΐθΓ @ θί·9Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210)413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδος 2 

ΛΕΣΒΟΣ - Πλ.Κωνσταντινουπόλεως 1 


( 2410)597449 
( 26610 ) 89 122 
( 26610 ) 89 105 
( 2810 ) 300 781 
( 22510 ) 46 654 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 1 6 σελίδες σε 1 θιιγο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 

Περίοδος 

εθπο 

Τεύχος 

Περίοδος 

ΕΘΠΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαι'ο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-τοπι και μέχρι 100 σελίδες σε 5 θυτο προσαυξανόμενη κατά 

1 θυτο ανά 50 σελίδες. 






• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίοχ : 210 - 4071010 ίηΙθΓπθΙ 

ΗΜρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙβΓηβΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


»Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά 
ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 Θυτο. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐΘΓπΘΐ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























